Jаламан бажындагы мÿргÿÿлдиҥ сÿмеезиниҥ тöзиндеги jурук.
Кÿÿк айдыҥ 7-чи кÿнинде jажыл бÿрдиҥ мÿргÿÿли öтти. 8 числодо Каракол öзöктö, "Амаду Алтай" деп газеттиҥ офизында албаты-jонныҥ jуунтызы öткÿрилди.Jолодо мÿргÿÿлге 142 кижи чыкты. Ол мÿргÿÿлди Барнаулдаҥ келген улус видеого соктылар. Шибе jурттыҥ мÿргÿÿлге белектенип турганын албаты -jон мактады, келиндердиҥ jаҥарлаган jаҥары бастыра деремнеге укулып туратан деешти, машыналу да маҥтадып турза угулып jат деешти. Шибе jурттыҥ улузы талканын да бойлоры согып, быштагын бойлоры jазап, сÿрекей тыҥ белетенип турган эмтир. Jаламан 
 бажында баштапкы катап мÿргÿÿл öтти. 95 кижи jуулды." Бу Каракол öзöктиҥ улузы, jарлыкчы улустар, чын Алтай албатыныҥ jебрен jаҥын орныктырып барып турган ба?" деп суракту эки келин 95 jашту карган кижиге барып, оноҥ сурарда...Ол кижи чын деп айтты." Бу jаҥ чын алтай албатыныҥ jаҥы, бого биригер буны баштагар" деп, орустап айтса подтверждать, jöмöп айтты. Анда чудо болды. Улуска Сÿмедеҥ (тагылдардыҥ ортозында турган агаш), jÿзÿн-jÿÿр jуруктар кöринген, куштар, тындулар, баатырлардыҥ jÿстери. Чакыдыҥ кажыла ÿйезинде физиканыҥ Бетта знактары кöрÿнди, кижи де кароналу отурды. Оны бастыра улус кöрди деп айдышты. Кöстöрине кöрÿнди. Jерде jаткан ташты кöрзö анда база jуруктар кöрÿнип турды, деп бир уул тажын Василий Багыровичке кöргÿсти. Мÿргÿÿлдерде кöп огош балдар болды, jаш уулдар коп болды..Онызы jарады.